Univerzitetski grad u Caracasu
Univerzitetski grad u Caracasu (španjolski: Ciudad Universitaria de Caracas) je glavni kampus Centralnog univerziteta Venezuele u Caracasu, čiji je dizajner bio arhitekt Carlos Raúl Villanueva. Veliki projekt i u urbanističkom i u arhitektonskom smislu, "grad" se smatra Villanuevinim reme-djelom i jednim od najboljih primjera primjene moderne arhitekture u Latinskoj Americi. Godine 2000. UNESCO je kampus uvrstio na svoj popis Svjetske baštine. 

Izgrađen na lokaciji bivše hacijende obitelji Simóna Bolívara, rad na projektu započeo je 1944. godine i trajao je više od 25 godina; Villanueva je osobno nadzirao proces sve do kraja 60-ih godina, kada se zbog sve slabijeg zdravlja morao povući s projekta, ostavivši cijelu seriju ideja u fazi dizajna. Danas kampus broji 40 zgrada, a globalno je poznat i po tome što se na njemu nalazi cijela serija umjetničkih djela poznatih domaćih i međunarodnih umjetnika, a sve sukladno Villanuevinoj ideji o sintezi umjetnosti, koja se temeljila na integraciji likovne umjetnosti i kiparstva zajedno s arhitekturom.

Zastupljeni umjetnici 
 Međunarodni umjetnici: Hans Arp, André Bloc, Alexander Calder, Wifredo Lam, Henri Laurens, Fernand Léger, Baltasar Lobo, Antoine Pevsner, Sophie Taeuber-Arp, Victor Vasarely
 Domaći umjetnici: Miguel Arroyo, Armando Barrios, Omar Carreño, Carlos González Bogen, Pedro León Castro, Mateo Manaure, Francisco Narváez, Pascual Navarro, Alirio Oramas, Alejandro Otero, Héctor Poleo, Braulio Salazar, Jesús-Rafael Soto, Víctor Valera, Oswaldo Vigas, Lisbhet Mariela Ojeda D´Elía

Galerija

Vanjske veze 

 UNESCO World Heritage website on the Ciudad Universitaria de Caracas
 Exhibition on the Covered Plaza by the Architectural Association, London  
 Central University of Venezuela website dedicated to the life and works of Villanueva (Spanish)
 COPRED, Center for preservation of the UCV 

Građevine u Venezueli
Caracas
Venezuelanska arhitektura
Svjetska baština u Venezueli